Credit24 kaubamärgi all tegutsev MCB Finance Estonia OÜ sai 52,4 miljoni kroonise käibe juures 9,2 miljonit krooni puhaskasumit. Aasta varasem käive oli 20,2 miljonit krooni ja kasum 0,2 miljonit krooni.
Kuid koos müügikäibe ja kasumiga kasvas ka laenude ja laenutasude provisjon.
Kui 2007. aasta lõpus oli laenuprovisjon 6,4 miljonit, siis 2008. aasta lõpus juba ligi 13 miljonit krooni. Maha kantud laenude maht kasvas nullilt miljoni kroonini.
MBC Finance Group prognoosis, et tänavune aasta kujuneb väga katsumusterohkeks. Laenude andmise sõel muutub tihedamaks ja kõige raskematel turgudel Eestis ja Lätis vähendatakse laenude andmist, lisas kontsern. Laenude andmiselt liigub tähelepanu tagasimaksetele ja raha sissenõudmisele.